AIŠKINAMASIS RAŠTAS

Dėl Molėtų rajono savivaldybės tarybos 2015 m. vasario 20 d. sprendimo Nr. B1-38 „Dėl Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“ pakeitimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės taryba 2015 m. vasario 20 d. sprendimu Nr. B1-38 „Dėl Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“ patvirtino Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašą (toliau - Aprašas). Aprašo 12 punktas reglamentuoja, kas priima sprendimą dėl savivaldybės turto, pripažinto netinkamu naudoti, nurašymo. Aprašo 12.2 papunktis reglamentuoja, kad įstaigų vadovai gali priimti sprendimą dėl turto, kurio vieneto likutinė vertė yra mažesnė nei 15 tūkst. eurų, nurašymo tik savininko teises ir pareigas įgyvendinančiai institucijai (Savivaldybės tarybai) davus rašytinį sutikimą. Kiekvienu atveju, neatsižvelgiant į tai, ar turto naudingo tarnavimo laikas pasibaigęs, ar turtas visiškai nusidėvėjęs ir netinkamas naudoti, įstaigų vadovams priimant sprendimą dėl nurašymo, turi būti gautas Savivaldybės tarybos sutikimas.

Molėtų rajono savivaldybės administracija, įvertinusi riziką dėl savivaldybės turto netinkamo nurašymo, siūlo pakeisti Aprašo 12.2 ir 12.3 papunkčių nuostatas dėl subjektų, galinčių priimti sprendimą. Šis pakeitimas leis Savivaldybės įstaigoms sumažinti administracinę naštą.

Parengto sprendimo projekto tikslas – pakeisti Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 12.2, 12.3 papunkčius ir juos išdėstyti taip:

 „12.2. Savivaldybės administracijos direktorius šio aprašo IV skyriuje nustatyta tvarka – dėl savivaldybės nematerialiojo ir ilgalaikio materialiojo turto (išskyrus nekilnojamąjį turtą ar kitus nekilnojamuosius daiktus), kurio vieneto likutinė vertė, neatsižvelgiant į buhalterinėje apskaitoje pripažintą nuvertėjimą, yra mažesnė nei 15 tūkst. eurų;

 12.3. Savivaldybės įstaigų vadovai dėl įstaigų patikėjimo teise valdomo nematerialiojo ir ilgalaikio materialiojo turto (išskyrus nekilnojamąjį turtą ir savivaldybei patikėjimo teise perduotą valstybės turtą), kurio nustatytas naudingo tarnavimo laikas pasibaigęs, ir visiškai nusidėvėjusio nematerialiojo ir ilgalaikio materialiojo bei trumpalaikio materialiojo turto, kai jis netinkamas naudoti ir kurio vieneto likutinė vertė, neatsižvelgiant į buhalterinėje apskaitoje pripažintą nuvertėjimą, yra mažesnė nei 300 eurų;“.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - pakeitus Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo 12.2 ir 12.3 papunkčius, bus supaprastinta savivaldybės turto nurašymo tvarka bei sumažinta savivaldybės įstaigoms administracinė našta.

Neigiamų pasekmių nenumatoma.

1. **Priemonės sprendimui įgyvendinti**

 Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

 Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės įstaigos.